	             [image: image1.jpg]~0OBLWUHK-
ENEHA 1 3nATAPULIA




	СНЦ „МИГ ОБЩИНИ ЕЛЕНА И ЗЛАТАРИЦА“

5070, гр. Елена, област Велико Търново, ул. „Поп Сава Катрафилов“ № 25

 e-mail: vomr@elena.bg                                                         web: vomr.elena.bg 
   телефон 0879 101 403                                                               ЕИК 175872469





ПРОТОКОЛ №  4
ОТ ЗАСЕДАНИЕ НА УПРАВИТЕЛНИЯ СЪВЕТ

НА СДРУЖЕНИЕ С НЕСТОПАНСКА ЦЕЛ

„МИГ ОБЩИНИ ЕЛЕНА И ЗЛАТАРИЦА”
Днес, 26.05.2026 г. в 17.30 ч. в офиса на сдружението в гр. Елена ул. „Поп Сава Катрафилов” № 25 се проведе заседание на Управителния съвет на Сдружение с нестопанска цел „МИГ Общини Елена и Златарица”.

На заседанието присъстваха следните членове на Управителния съвет (УС) на СНЦ „МИГ общини Елена и Златарица“:

1. инж. Дилян Стефанов Млъзев – председател на УС

2. Даниела Кънчева – Зам-председател и член на УС

3. Мариян Бахарев  – член на УС

4. Стефан Гавраилов - член на УС

Заседанието бе ръководено от Председателя на УС инж. Дилян Млъзев. Той докладва, че на заседанието присъстват 4 члена от УС, поради което същото има кворум и може да взема решения.

На заседанието присъстваха (без право на глас) изпълнителният директор Г. Коларов и експерта по прилагане на СВОМР Надежда Стоянова. Председателят предложи на членовете на УС протокола на заседанието да бъде воден от Надежда Стоянова.
С 4 гласа „ЗА“ се взе решение Надежда Стоянова да води протокола. 

Председателят на УС предложи заседанието да премине при следния Дневен ред:
1. Разглеждане на постъпило заявление за длъжността „Експерт 2 по прилагане на СВОМР“
Докладва: Председател на УС

2. Организационни въпроси









                  Докладва: Изпълнителен директор

Други предложения по дневния ред не бяха направени  и същият беше подложен на гласуване.
ЗА: 4; ПРОТИВ: 0; ВЪЗДЪРЖАЛИ СЕ: 0 - Дневният ред на събранието бе прието.
По т. 1 от Дневния ред: Председателят представи на членовете на УС предприетите действия по назначаването на служител на длъжността „Експерт 2 по прилагане на СВОМР“. В офиса на сдружението е постъпило едно заявление с вх. № 34/20.05.2026 г. от г-жа Анна Мишева Йорданова, която отговаря на изискванията за длъжността – има завършено висше образование със степен „бакалавър“ - специалност „Икономика на туризма“ и над 13 години трудов стаж в различни административни структури. Йорданова е работила и в МИГ в перида от 03.10.2016 г. до 28.02.2017 г. като технически сътрудник. Председателят предостави на присъстващите приложените към заявлението документи и даде думата за изказвания. Г-н Гавраилов подчерта, че във времето, през което е работила в МИГ, е била отговорна към поставените задачи и смята, че включването й отново в екипа само би допринесло за по-качествено изпълнение на стратегията и администриране на процесите. Членовете на УС обсъдиха и параметрите на трудовия договор.
Предложението бе гласувано.

ЗА: 4; ПРОТИВ: 0; ВЪЗДЪРЖАЛИ СЕ: 0
УС взе следното решение № 1: 
Решение: Управителният съвет одобрява назнаването на Анна Мишева Йорданова на длъжността «Експерт 2 по прилагане на СВОМР» и упълномощава Председателя на УС на СНЦ «МИГ общини Елена и Златарица» да сключи трудов договор с нея при следните условия: пълно работно време – 8 часа при петдневна работна седмица, с основно месечно трудово възнаграждение в размер на 900 евро /деветстотин евро/, месторабота – офис на МИГ, срок на договора – 15.10.2029 г. със срок на изпитване от 3 месеца в полза на двете страни. След изтичане на изпитателния срок ОМВ ще бъде допълнително разглеждано.
По т. 2 от Дневния ред: 
Изпълнителният директор представи информация за изпълненото от екипа към настоящия момент и за сключени договори по планираните дейности и разходи за 2026 г. Той представи и информация за предстоящите събития – провеждането на информационни срещи на територията на МИГ, отворени и предстоящи приеми по допълващото финансиране на СВОМР, както и за предстоящото отчитане пред ДФЗ. Членовете на УС приеха информацията без забележки и коментари.
По тази точка от дневния ред не се предвижда вземането на решение.
Поради изчерпване на дневния ред заседанието беше закрито.

Неразделна част от настоящия протокол е списък на присъстващите.
Председател: 
                             /инж. Дилян Млъзев/             
Изготвил протокола:

                              /Надежда Стоянова/

